AlexejDobrolubov/national_council_slovak_2010 huggingface dataset:
55. schôdza NR SR - 5.deň - B. popoludní
Dátum: 2022-02-09
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

68. Ďakujem pekne za slovo. No keď sa bavíme tu často na tému zdravotníctvo, mali sme tu nedávno schvaľovanie zdravotníckej reformy, konštatovali sa tie strašné úbytky praktických sestier a ja chcem na vystúpenie pani kolegyne Kaveckej ešte doplniť, keďže citovala rôzne autority, ktoré sa pohybujú v tomto odbore, chcem povedať, že oceniť prácu ministerstva zdravotníctva, ktoré komunikuje so všetkými, a aj so strednými zdravotníckymi školami mali v januári webexové stretnutie, výsledkom ktorého je konštatovanie, ja to prečítam, je to stručné, čo teda hovorí komora alebo Asociácia stredných zdravotníckych škôl, ktorá absolútne súhlasí a podporuje názory všetkých riaditeľov, ktoré odzneli v diskusii, predovšetkým o dôležitosti upresnenia názvov štúdia na odboroch praktická sestra a zdravotnícky asistent. Táto neprehľadná situácia existenčne ohrozuje zdravotnícke školstvo na Slovensku negatívnym spôsobom ovplyvňuje komunikáciu medzi strednými zdravotníckymi školami, výchovnými poradcami na základných školách a, samozrejme, zákonnými zástupcami našich budúcich možných žiakov. Zároveň podporujú návrh na zmenu zákona 58... č. 574/2004 Z. z., v ktorom by bol celý problém vyriešený. Absolútne súhlasia s konštatovaním o nedostatku zdravotníckych pracovníkov a zároveň nesúhlasia v podstate s úlohou stavovskej organizácie, Slovenskej komorou sestier a PA... neviem, čo to je, v rozhodovaní o názve študijných odborov. Takže naozaj myslím si, že pragmatizmus ministerstva zdravotníctva v tomto prípade vychádzajúci z aplikačnej praxe je namieste a treba podporiť tento ná... tento návrh zákona. Ďakujem.
55. schôdza NR SR - 5.deň - B. popoludní
Dátum: 2022-02-09
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

12. Áno, ďakujem pekne. Ja viem, že, potvrdzujem to, čo povedala kolegyňa Pleštinská, a mali sme tu diskusiu už... ďakujem pekne (rečník prevzal písomnosť od kolegu) ... mali sme tu už diskusiu aj v rámci hodiny otázok a odpovedí, myslím, že to spomínal v rozprave kolega Dostál, on sa na to často pýta pána ministra, že kedy to dofinancuje. Je to problém a bol to problém a bude to problém, len tak ako som povedal aj včera, keď sme sa bavili o zákone o územnom plánovaní, ale to je vlastne spojená nádoba, tak v každom prípade nemali by sme toto financovanie prenášať na drobných investorov, ktorí by, dneska ak zaplatí za stavebné povolenie za rodinný dom, myslím, okolo 50 až 100 eur povedzme, ak by to malo byť 10- až 15-násobné, násobná čiastka, asi by v tomto zmysle mala byť, malo byť pamätané v rámci rozpočtov verejnej správy, aby sa toto financovanie tých úradov, ono to bude efektívnejšie, pretože keď si zoberiem, že v našom okrese je 200 úradníkov dneska a okresov je 11, takže ak bude 100 úradníkov na... alebo teda úradníkov na Stavebnom úrade v Žiline, vždy ušetríme asi polovicu a ostatné nám zabezpečí elektronizácia a digitalizácia, tak by som si to vedel predstaviť. To znamená, že... len, prosím vás pekne, dbajme na to, aby sme nezaťažili drobných stavebníkov. To je podstatné. Ďakujem pekne.
55. schôdza NR SR - 5.deň - A. dopoludnia
Dátum: 2022-02-09
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

36. Áno. Ďakujem pekne za slovo, vážený pán podpredseda. Ja by som chcel možno tak odporučiť, že by sme do budúcnosti pri komunikácii sa vyhli nejakému zovšeobecňovaniu, lebo tu sa to často stáva. Viete, a keď sme tu mali reformu zdravotníctva a nemocníc, tak na základe, na príklade nejakého jedného pracoviska sa generalizuje celé Slovensko. Teraz sa povie, že samosprávy nezvládli 20-ročný experiment, to znamená, že 20 rokov doteraz samosprávy vykonávali tento prenesený výkon štátnej správy. Ja nepochybujem o tom, že niektoré samosprávy alebo niektorá samospráva má problém v niektorých prí... prí... prípadoch, ale ja si myslím, že napriek tomu, že sme finančne poddimenzovaní, že aj z našich zdrojov musíme doplácať náklady na výkon tejto kompetencie, preneseného výkonu štátnej správy, v princípe minimálne 80 % samospráv túto úlohu plní dobre, resp. uspokojivo a stavia sa, stavajú sa rodinné domy, stavajú sa firmy. Tomu sa tešíme, že vždy, keď sa niečo nové postaví, my máme nové dane, a to je dôležité pre nás nakoniec, takže má to takéto prepojenie, a preto aj teda, či je teda obrovská spoločenská objednávka na práve tento krok, možnože áno, možnože nie, nevyznám sa v tej makroekonomike, ale budeme sa tešiť, ak ten nový systém tohoto, tejto kompetencie, teda stavebného konania bude efektívnejší, ale doterajší netreba úplne zavrhovať, pretože sme sa narobili naozaj veľmi, veľmi, veľmi veľa. Ďakujem.
55. schôdza NR SR - 3.deň - B. popoludní
Dátum: 2022-02-03
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

86. Ďakujem pekne. Pán kolega Šudík, ja naozaj musím vyjadriť poľutovanie nad situáciou obyvateľov v meste Humenné, ak je taká situácia, ako ste ju tu opísali, ale ona má svoje dôvody, ktoré tu aj pred, zrejme vysvetľoval pán kolega Tomáš. A určite sa im tých 200 euro, pokiaľ dostanú tí seniori, hodí aj z toho dôvodu, kým to nejako nevyriešite. Ja chcem povedať, že takých centrálnych zásobovaní teplom existuje v našich mestách veľa. A poviem vám, napríklad som sa pýtal u nás v Liptovskom Mikuláši, kde je mesto akcionárom 20-percentným takejto spoločnosti, sa ceny pre tento rok zvyšujú zhruba o 3 %. Robia to dobre, majú tam aj drevoštiepku, robia s tými cenami veľmi zodpovedne a ľudia sú spokojní. Investuje sa, robia sa nové rozvody, funguje to super. A bytovky sa nemajú tendenciu odpájať. Viete, lebo už dneska platí asi dva roky, predkladal tu, myslím, pán kolega Kremský pred dvomi rokmi zákon, sme to napádali, nerobte to. Dnes sa už môžu bytové domy odpájať a viete, kto má dnes najväčší problém s nárastom cien? Práve tie, tí majitelia bytov, tých bytových domov, ktoré sa medzičasom odpojili od centrálneho zásobovania teplom, pretože už spadajú do tých neregulovaných pravidiel a to, čo si, to, čo chceli dosiahnuť, že budú mať teplo lacnejšie, dnes ho budú mať drahšie, resp. majú ho drahšie. Tak aj pre nich vlastne je tých 200 euro, pokiaľ sú to seniori, dôchodcovia, ktorí takto doplatili na to, že sa skončil monopol centrálnych zásobovaní teplom, pred dvomi rokmi to bola vaša vláda, ktorá toto prijala, tak aj tým sa hodí tých 200 euro, o ktorých tuná hovoríme. Ďakujem pekne.
55. schôdza NR SR - 3.deň - B. popoludní
Dátum: 2022-02-03
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

76. Ďakujem pekne. Mám tri veci, najskôr mi dovoľte, inšpirovaný ešte aj dopoludňajšou diskusiou ku návrhu pána Kremského o zákone o živnostenskom podnikaní. Dvaja páni kolegovia sa tu odvolali na zákon o ochrane verejného záujmu, ja by som to chcel urobiť teraz, pretože som dosiahol dôchodkový vek, aby som nebol popoťahovaný, že ochraňujem seniorov a chcem im dopriať 200 eur, aby dostali náhradu zvýšených nákladov, ktoré sú spôsobené infláciou. A ku vystúpeniu pána Kočiša, kde uvádzal tie nehorázne rozdiely napríklad v cene benzínu, ale mohol by pokračovať aj možno v cene potravín, kde sú zvýhodnení, zvýhodnení obyvatelia, občania Poľska, Maďarska opatreniami, ktoré tieto krajiny robia, a naši dôchodcovia, seniori určite v prihraničných oblastiach využívajú tiež tieto možnosti, aby si sami aspoň takýmto spôsobom prilepšili. Zrejme aj ministerstvo, minister financií nám to vysvetlil pred časom, že nebudeme sa tejto téme venovať, pretože Poliaci a Maďari majú svoje meny, a preto sa tie cenové nárasty tam vyšplhali na možno raz takú úroveň ako u nás. Pravdou je úplne iné, ako sme počuli. A ešte chcem sa vyjadriť k tým colniciam, k tým kontrolám na hraniciach. Pán Mazurek, skúste sa spýtať vašich, čo vám píšu, či to náhodou nie sú pracovníci Útvaru hodnoty za peniaze, ktorí tam teraz robia analýzy, koľko občanov Slovenskej republiky chodí nakupovať do zahraničia, aké nákupy robia, koľko, aký to má dopad na dépeháčku a na podnikanie v prihraničných oblastiach. Možno sú to oni.
55. schôdza NR SR - 3.deň - B. popoludní
Dátum: 2022-02-03
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

68. Áno, ja by som chcel oceniť vystúpenie pani kolegyne Sakovej, kde na konkrétnych číslach pripomenula nám, čo sme tu asi desiati, a verejnosti, samozrejme, v čom je podstata tohto návrhu, keď by sa mali vyplatiť, malo vyplatiť 200 eur každému seniorovi, dôchodcovi, ktorý je závislý od ďalších dodatočných príjmov, ktoré inak nemá. On má stabilný, fixný príjem. Ja som to už pred chvíľkou povedal a chcem to znovu zdôrazniť, pretože tá druhá skupina zamestnancov verejnej správy, vieme, že tam za nich zabojovali odborári a dosiahli v rámci kolektívnej zmluvy nejaké ústupky, kde zamestnávatelia, či už sú to mestá, obce, kraje, štát má povinnosť, myslím, že 3 % sú to ku 1. júlu a ešte nejakých 350 eur, vyplatiť každému zamestnancovi ako odmenu v roku 2022. Čiže tí sú vyriešení. Tí, ktorí si zarábajú na súkromnej pôde, tí si môžu privyrobiť väčším výkonom alebo tak, ale seniori nemajú takúto výhodu. Jednota dôchodcov nerobí kolektívne vyjednávanie a kolektívnu zmluvu pre seniorov, a preto tento návrh, ktorý predkladá, predkladajú poslanci za stranu HLAS – sociálna demokracia, je, myslím si, že jediným možným riešením v tejto dobe pre všetkých, či sú zaočkovaní dvakrát, trikrát, alebo z rôznych dôvodov nemohli byť zaočkovaní, aby sa tak trošku dorovnalo to, čo povedal kolega Erik Tomáš, to, čo im chýbalo v rámci 13. dôchodku, ktorý bol zrušený, to, čo dostali a týmito 200 eurami by to mali dorobené. Ďakujem.
55. schôdza NR SR - 3.deň - B. popoludní
Dátum: 2022-02-03
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

56. Ďakujem pekne za slovo. Vážený pán kolega Šefčík, no, vy ste ma rozosmiali pravdupovediac vaším vystúpením. Neviem, či ste dokonca neprezradili nejaké osobné údaje. Už dobre, že ste nepovedali adresu vašich rodičov, to by už bolo kompletné. Neviem, či dokážete prijímať nejaké informácie a iné, ktoré vám niekto nahovorí, ale vy ste začali takým úplne jasným konštatovaním, že vieme, že sa zvyšujú ceny energie, to je jasné a že je to vraj celosvetový, že to je vraj spôsobené celosvetovo. Nuž je to pravda, že ceny energií sú hlavnou príčinou inflácie, ktorá nás trápi, ktorá sa potom premieta do ceny ďalších produktov vrátane potravín. Ale že vám je jasné, že sa zvyšujú ceny energií, to ma teda prekvapuje. Skúste si v tom urobiť nejaký poriadok. Prečo to je, či je to celosvetovo? Ja neviem, či máte taký prehľad, či aj v Ázii alebo v Južnej Afrike sa rovnako zvyšujú ceny energie ako u nás. No a chcem vám len povedať jedno, že aby ste to trošku pochopili, že prečo to tým dôchodcom vlastne chceme dať, tých 200 euro navrhujeme. Dúfam, že sa pripojíte, keď pochopíte že prečo. Pretože inflácia, inflácia pôsobí hlavne na tých ľudí, ktorí majú fixné príjmy, a to sú dôchodcovia jednoznačne a potom sú to väčšinou zamestnanci verejnej správy napríklad, ktorí si nemôžu podnikaním privyrobiť. Všetci ostatní si môžu zvýšiť príjmy aj vy. Takže preto dôchodcom 200 euro by sme radi dali, aby mali aspoň akú-takú náplasť na tú infláciu, s ktorou si inak neporadia. Buď im požičajú deti, alebo si musia niečo iné odrieknuť, alebo dostanú 200 euro od tejto vlády. Mali by ste to podporiť.
55. schôdza NR SR - 3.deň - A. dopoludnia
Dátum: 2022-02-03
Poslanec: Blcháč, Ján (SMER - SD)
Druh vystúpenia: Vystúpenie

46. Ďakujem pekne za slovo, vážený pán predsedajúci. Kolegyne, kolegovia, v zmysle § 73 zákona o rokovacom poriadku som bol určený predsedom výboru za spravodajcu k uvedenému návrhu zákona, preto predkladám informáciu k predloženému návrhu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Jeho súčasťou je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, Ústavnoprávny výbor Národnej rady a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona. Ďakujem.
94. schôdza NR SR - 4.deň - A. dopoludnia
Dátum: 2023-06-16
Poslanec: Čekovský, Kristián (-)
Druh vystúpenia: Vystúpenie s faktickou poznámkou

156. Samozrejme. Ďakujem pekne. Ja by som, už som tu mal aj niečo pripravené, ale teraz na záver ste mi trošku vybili poistku s tými tankmi, lebo, samozrejme, na to, aby na Slovensku fungovali verejnoprávne médiá a demokracia, tak, žiaľ, musíme podporovať v časoch, kedy u našich susedov beží aj vojna, aj systém obrany tohto štátu, takže to len na margo, čo ste povedali na záver. Vás hlavný message tohto vystúpenia bolo, že poďme si pomenovať, čo je verejnoprávnosť. Ja už keď toto počujem a z úst politikov, tak viem, že celé vystúpenie bude veľmi nekonkrétne, pretože v prvom rade pomenovať si, čo je verejnoprávnosť alebo čo od verejnoprávnej inštitúcie chceme, o tom hovorí zákon o RTVS, tam sú jasne dané úlohy. Ak myslíte, že treba tam niečo pridať alebo niečo podobné, stačí teda navrhnúť v pléne. My sme v rámci reformy RTVS navrhovali aj nejaké veci v digitálnej oblasti, ale v prvom rade nemyslím si, že politici sú tí, ktorí by mali v tejto chvíli hovoriť, čo má a čo nemá RTVS vysielať. Čiže toľko k tomu, k tej podstate vášho vystúpenia. Zároveň ale musím akože oceniť aspoň v pozitívnom duchu, že ste sám priznali, že vám chýbala 20 rokov politická odvaha robiť niečo s koncesionárskymi poplatkami. To je fakt. Jednoducho toto je veľká chyba bývalých vlád, že žiadnym spôsobom nezaviedli aspoň valorizačný mechanizmus, a tým pádom sme sa dostali do situácie, kedy boli úplne, ale úplne nedostatočné. Naopak, skôr ste pristúpili k tomu, že počas vášho uplynulého funkčného obdobia ste oslobodzovali ďalšie skupiny obyvateľov od platenia koncesií bez akejkoľvek náhrady, a tým pádom ešte väčšiu sekeru v rozpočte RTVS ste zatínali.
94. schôdza NR SR - 4.deň - A. dopoludnia
Dátum: 2023-06-16
Poslanec: Čekovský, Kristián (-)
Druh vystúpenia: Vystúpenie s faktickou poznámkou

150. Ďakujem pekne. Ja k tomuto pozmeňujúcemu návrhu asi dve také veci. Prvou je, že nie som si úplne istý a priam pochybujem, že toto, tento pozmeňujúci návrh patrí k tomuto vládnemu návrhu zákona, ktorý je o Rozhlase a televízii Slovenska, a riešiť Tlačovú agentúru Slovenskej republiky, áno, je to verejnoprávne médium, ale je to prílepok. Čiže snažíme sa alebo snažíš sa riešiť teraz financovanie inej inštitúcie v zákone o RTVS. To je teda prvá taká asi technická vec, že teda je to, je to nesúvisiaci návrh a teda prílepok. A druhá vec. Ja nespochybňujem to, že tak ako RTVS, aj Tlačová agentúra Slovenskej republiky potrebuje diskusiu o rozpočte a nechcem teda rovno povedať, že a možno aj viac peňazí, pretože to by malo vyplynúť aj z nejakej diskusie. A tak ako pri RTVS-ke, tak poviem aj pri Tlačovej agentúre Slovenskej republiky, že predtým ako niekde zvýšime rozpočet alebo nalejeme viac peňazí alebo niečo zastabilizujeme, nejaké financovanie, tak si musíme byť istí, že vnútorné kontrolné mechanizmy a vnútorné mechanizmy kontroly a riadenia sú v poriadku a prešli nejakou reformou alebo nejakom obmenou. A aj v prípade tlačovej agentúry je dôležité povedať alebo teda dôležité takúto vnútornú reformu alebo teda reformu vnútorných orgánov urobiť už len z dôvodu, že šéfa agentúry volí správna rada, ktorú volí parlament. Čiže aj tam potrebujeme posilniť nezávislosť a následne sa môžeme baviť aj o financiách.
94. schôdza NR SR - 4.deň - A. dopoludnia
Dátum: 2023-06-16
Poslanec: Čekovský, Kristián (-)
Druh vystúpenia: Vystúpenie s faktickou poznámkou

126. Ďakujem pekne. Ja som sa snažil v tej rozprave povedať aj nejaké čísla, aby to bolo čo najzrozumiteľnejšie, že kde dnes sme, v akých sumách a čo jednotlivé zvyšovanie súm znamená a ty si, Veronika, povedala, že 0,15, ten vládny návrh, tak ako je, že to je úplná katastrofa a tých 0,17, no že ledva, ledva. Ja s tým nedokážem súhlasiť, pretože ten návrh prechádzal riadnym legislatívnym procesom, medzirezortným pripomienkovým konaním, kde ministerstvo financií povedalo, na návrh ministerstva kultúry, ktoré chcelo hneď 0,17, povedalo, že nie 0,17, pretože za stavu, v akom sú jednak verejné financie, ale aj súčasné financovanie RTVS, ich, ich pripomienka bola, aby to bolo 0,12. Čiže ja som rád, že už z toho MPK vzišiel kompromis na 0,15, čo je súčasný stav a ešte trochu lepší ako súčasný stav, čo je taký dobrý základ, preto si nedovolím, preto nemôžem súhlasiť, že to je úplná katastrofa. A po diskusiách a aj tým, že to bol pôvodný návrh ministerstva kultúry 0,17 % HDP, že s tým súhlasia všetci zainteresovaní, ministerstvo kultúry, vedenie RTVS, tak si myslím, že to je ako taká že zhoda, spoločenská zhoda aj odborná zhoda, že 0,17 je dobré číslo a ak chce niekto navrhovať vyššie číslo, tak, hovorím, že treba jednak posilniť procesy vnútornej kontroly hospodárenia, ale aj možno presne vyčísliť na čo všetko, lebo ja tiež by som vedel jednu A4 vymenovať, že tak ešte sem, ešte tam, ale takto by sme mohli postupovať potom pri všetkých inštitúciách a my musíme strážiť aj štátny rozpočet, ktorý tu máme. Čiže len k tým číslam som chcel. Ďakujem.
90. schôdza NR SR - 14.deň - A. dopoludnia
Dátum: 2023-05-24
Poslanec: Čekovský, Kristián (-)
Druh vystúpenia: Vystúpenie

38. Ďakujem pekne. Vážený pán predsedajúci, vážené pani poslankyne, vážení páni poslanci, v súlade § 73 zákona o rokovacom poriadku som bol určený výborom pre kultúru a médiá za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán predsedajúci, ďakujem, skončil som, otvorte rozpravu, prosím, rozpravu.
90. schôdza NR SR - 9.deň - B. popoludní
Dátum: 2023-05-16
Poslanec: Čekovský, Kristián (-)
Druh vystúpenia: Vystúpenie s faktickou poznámkou

100. Ďakujem pekne. Myslím si, že v tom vystúpení bolo dostatočne veľa argumentov aj vzhľadom na to, ako bolo to mierené skôr na tú geopolitiku. Ale ja by som sa zaoberal skôr tou technologickou stránkou tohto vystúpenia, pretože ja som naozaj vnímal SaS-ku ako stranu, ktorá sa pozerá do budúcna, presadzuje moderné technológie, pripravuje Slovensko na zmeny, napríklad v priemysle, že držíte, že držíte jednoducho krok s dobou. Nie je to tak dávno, čo sme videli, čo sme videli aj aktivity rezortu hospodárstva pri predstavovaní vodíkového pohonu a tak ďalej. Takže ja som to mal takto zarámcované. Ale čo vidím teraz je, že okrem toho, že dlhodobo ignorujte klimatickú krízu, tak brzdíte vývoj. V čase, keď svet hľadá alternatívne pohony, vy hovoríte, že treba ponechať spaľováky, ideálne ešte ďalších 200 rokov. A čo je najhoršie, zavádzate a strašíte ľudí, pretože práve ten problém tejto komunikácie vašej je, že, že nie je pravda, že by sa teraz mali zajtra alebo v roku 2035, že by si ľudia nemohli, nemohli kúpiť už zajtra spaľovacie motory. Veď do roku 2035 sa môžu vyrábať, predávať. Ľudia si ich môžu kupovať a jazdiť na nich. A aj po roku 2035, ak im vydrží ešte 15 rokov, tak do roku 2050 my ešte 30 rokov, teraz sa bavíme o tom, čo bude o 30 rokov. A na toto sa pripravujú aj automobilky na celom svete vrátane tých našich. Okolité krajiny napríklad Maďarsko ohlasujú miliardové investície Číny do segmentu elektromobility, a preto ja si myslím, že výsledkom práce, čo tu dnes robíte aj spolu s extrémistami, môže byť, že Slovensku ujde vlak. A výsledkom bude zatváranie automobiliek a strata pracovných miest. Takže v tomto vám gratulujem.
90. schôdza NR SR - 7.deň - B. popoludní
Dátum: 2023-05-11
Poslanec: Čekovský, Kristián (-)
Druh vystúpenia: Vystúpenie s faktickou poznámkou

126. Ďakujem pekne. Prosím, neurazte sa, ale to, že viac ako dve hodiny rokujeme o nejakom zákone, by bolo úplne v poriadku, toto je miesto, kde si treba vydiskutovať všetky argumenty pre aj proti, akurát je naozaj trochu komické, že o tomto diskutujú takmer výlučne poslanci OĽANO aj bez politických oponentov. Myslím, že ste si to mohli vydiskutovať na poslaneckom klube, či už ste za, alebo proti, lebo naozaj toto, toto mi tu dve hodiny pripomína trochu poslanecký klub, ešte aj s týmito výkrikmi, ktoré tu predvádza Jožo Pročko a vstupuje, aj tebe skáče do reči, aj keď niekto vystúpi, skáče do reči, vykrikuje, všetky tieto excentrické prejavy. Takže na jednej strane ďakujem, trošku ste ma preniesli pol roka naspäť na poslanecký klub, nechýbalo mi to, vďaka, ale naozaj poďme to, poďme to ukončiť, veď už asi ste nejako rozhodnutí, ale toto, toto je naozaj akože maximum, dve hodiny o tomto diskutovať. Výlučne, výlučne poslanci Oľana s pár možno dvomi, tromi ľuďmi, ktorí tu ešte, ktorí tu ešte boli. Ale beriem, je, zároveň, zároveň chcem ale povedať, Marek, aby to neznelo, že voči tebe zle, alebo voči ďalším, ktorí ste prejavili iný názor na ten zákon. Áno, je toto miesto, kde si to treba, kde si to treba povedať, kde si treba povedať aj iné postoje k tomuto určite.